En 22-årig mand måtte natten til onsdag aflevere sin bil til politiet, da han blev stoppet på Ardenvej i Astrup. Det var ikke mindre end tredje gang, at den unge mand blev taget i at køre rundt i bil - selv om han ikke har noget kørekort. Derfor valgte politiet at tage bilen fra ham - en Honda Civic. Manden modsatte sig ikke konfiskeringen. Bilen skal nu enten sælges på auktion eller destrueres, hvis ikke den er noget værd.

Opsummering:
En 22-årig mand blev for tredje gang snuppet i at køre rundt uden kørekort - denne gang tog politiet bilen fra ham.